**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: tvonkph@tiszavasvari.hu

TPH/249-10/2021.

**44/2021.**

**HATÁROZAT**

* **veszélyhelyzetben átruházott hatáskörben meghozott döntésről** -

**Fogyatékos személyek otthonának és jelzőrendszeres házi segítségnyújtásnak 2021. évi finanszírozása többletigényéről**

A katasztrófavédelemről és a hozzá kapcsolódó egyes törvények módosításáról szóló *2011. évi CXXVIII. törvény 46. § (4) bekezdésében* biztosított jogkörömben, **Tiszavasvári Város Önkormányzata Képviselő-testülete helyett átruházott hatáskörben eljárva** az alábbi határozatot hozom:

**I. Kezdeményezem, hogy a 2021. évi fogyatékos személyek otthonára vonatkozó finanszírozási szerződés lehetőség szerint, a Nemzeti Szociálpolitikai Intézettel 120.746.655 Ft támogatási összeggel kerüljön megkötésre.**

**II. Kezdeményezem, hogy a 2021. évi jelzőrendszeres házi segítségnyújtásra vonatkozó finanszírozási szerződés lehetőség szerint, a Nemzeti Szociálpolitikai Intézettel 6.131.078 Ft támogatási összeggel kerüljön megkötésre.**

Jelen döntésemet a Nemzeti Szociálpolitikai Intézet részére megküldöm.

**INDOKOLÁS**

**A Kornisné Liptay Elza Szociális és Gyermekjóléti Központ** (a továbbiakban: Kornisné Központ) 4440 Tiszavasvári, Vasvári Pál u. 87. sz. alatti intézmény által biztosított idős, és fogyatékos személyek részére nyújtott bentlakásos ellátások közül a Kornisné Központ **a fogyatékos személyek bentlakásos ellátása állami feladatot ellátási szerződés keretében biztosítja.**

A 2021. évre vonatkozó ellátási szerződés még nem került megkötésre. Korábbi években a finanszírozást a Szociális és Gyermekvédelmi Főigazgatóság biztosította. Ez az idei évtől átadásra került a **Nemzeti Szociálpolitikai Intézethez.**

A fogyatékos személyek otthonára 2021. évre tervezett kiadások összege 120.746.655 Ft, melynek a finanszírozását kezdeményezem a támogatótól az idei évre.

**A fogyatékos ellátáshoz tervezett kiadások, az előző évek támogatásaival összehasonlítva a következőképpen alakulnak:**

|  |  |  |  |  |
| --- | --- | --- | --- | --- |
|  | **2021. évre tervezett támogatható kiadások (Ft)** | **2020. évi támogatás (Ft)** | **2019. évi támogatás (Ft)** | **2018. évi támogatás (Ft)** |
| **Személyi juttatás** | **110.337.890** | **87.245.826** | **80.417.774** | **95.000.000** |
| **Járulék** | **17.102.373** | **14.923.103** | **14.939.044** | **18.525.000** |
| **Dologi kiadás összesen** | **54.294.629** | **4.348.864** | **8.00.129** | **4.450.264** |
| -gyógyszer | 1.072.000 |  |  |  |
| -élelmiszer | 25.756.884 |  |  |  |
| -irodaszer | 325.000 |  |  |  |
| -munkaruha | 507.300 |  |  |  |
| -tisztítószer, mosószer | 2.883.322 |  |  |  |
| -közüzemi díjak | 7.914.514 |  |  |  |
| -orvos, logopédus, dietetikus díja | 2.437.698 |  |  |  |
| -hulladékszállítás, őrzés-védés, mosás,  | 5.490.665 |  |  |  |
| -ÁFA | 7.907.246 |  |  |  |
| **Összesen** | **181.734.892** | **106.517.793** | **103.356.947** | **117.975.264** |
| Tervezett saját bevétel (térítési díjakból) | **60.988237** |  |  |  |
| Különbözet | **120.746.655** |  |  |  |

**A fogyatékos ellátás esetében így a 2021. évre a tervezett támogatási igényünk 120.746.655 Ft**

A **jelzőrendszeres házi segítségnyújtást** önként vállalt feladatként végzi a Kornisné Liptay Elza Szociális és Gyermekjóléti Központ önkormányzati intézmény, melynek finanszírozása szintén a Tiszavasvári Város Önkormányzata és a **Nemzeti Szociálpolitikai Intézet** között 2021. évre megkötendő ellátási szerződés alapján történik.

**Ezen ellátás finanszírozása évek óta változatlan összeggel történik. Az előző években több alkalommal történt többletforrás kérése, mely a Szociális és Gyermekvédelmi Főigazgatóság részéről elutasításra került. Továbbra is fennálló probléma, hogy a jelenlegi támogatási összegből nincs lehetőség a gondozónők díját emelni, valamit a dologi kiadások, melyek jelentős része a jelzőkészülékek karbantartási költségei, csekély mértékben kerülnek csak finanszírozásra. A jelenleg használatban lévő készülékek állapotát és a rendszert figyelembe véve nagy szükség lenne többletforrásra annak fejlesztése érdekében is.**

A jelzőrendszeres házi segítségnyújtásra 2021. évre tervezett kiadások összege 6.131.078 Ft, melynek a finanszírozását kezdeményezem a támogatótól az idei évre.

**A jelzőrendszeres házi segítségnyújtáshoz tervezett kiadások, az előző évek támogatásaival összehasonlítva a következőképpen alakulnak:**

|  |  |  |  |  |
| --- | --- | --- | --- | --- |
|  | **2021. évre tervezett támogatható kiadások (Ft)** | **2020. évi támogatás (Ft)** | **2019. évi támogatás (Ft)** | **2018. évi támogatás (Ft)** |
| **Személyi juttatás** | **4.128.000** | **4.128.000** | **4.128.000** | **4.128.000** |
| **Járulék** | **0** | **0** | **0** | **0** |
| **Dologi kiadás összesen** | **1.825.278** | **554.000** | **554.000** | **554.000** |
| -irodaszer | 80.000 |  |  |  |
| -pánikgomb, elem, kerékpár és egyéb karbantartás | 288.872 |  |  |  |
| -internet | 142.000 |  |  |  |
| -egyéb komm. szolg. | 140.000 |  |  |  |
| egyéb szolg. | 810.953 |  |  |  |
| -ÁFA | 363.453 |  |  |  |
| **kerékpár beszerzés** | **177.800** |  |  |  |
| **Összesen** | **6.131.078** | **4.682.000** | **4.682.000** | **4.682.000** |

**Kezdeményezem a két ellátás emelt összeggel való finanszírozását az önkormányzat likviditási problémáinak megelőzése érdekében is.**

Magyarország Kormánya a veszélyhelyzet kihirdetéséről szóló **27/2021. (I. 29.) Korm. rendeletével** az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány (a továbbiakban: koronavírus világjárvány) következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdet ki 2020. november 4. napjától.

*A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:* **Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

**A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.**

**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**

Tiszavasvári, 2021. február 25.

 **Szőke Zoltán**

 **polgármester**